জন্ম থেকেই কার্যত অন্ধ৷ ১৬ মাস বয়সে অস্ত্রোপচারের পর দৃষ্টিশক্তি ফেরে বটে , কিন্ত্ত ক্ষীণ৷ কয়েক বছর হল সেই ক্ষীণ দৃষ্টিতে থাবা বাসিয়েছে গ্লুকোমাও৷ সরকারি চাকুরে বাবা -মা নিজের সাধ্যের ঊর্ধ্বে উঠে চেষ্টা করেছেন ছেলেকে সুস্থ করে তুলতে৷ কিন্ত্ত , হাজার হাজার টাকার ওষুধ , আই ড্রপেও অবস্থার বিশেষ উন্নতি হয়নি সায়নের৷ উল্টে গ্লুকোমার অসহ্য চোখের যন্ত্রণায় কাতরাতে হয় মেধাবী ছেলেটাকে৷ চিকিত্সকেরা বলেছিলেন , যেটুকু দৃষ্টিশক্তি অবশিষ্ট রয়েছে , সেটা বাঁচাতে অস্ত্রোপচার করার দরকার৷ ডেটও পড়ে মাধ্যমিকের আগেই৷ একরোখা ছেলেটা অবশ্য নিজের দৃষ্টিশক্তিকে বাছার বদলে বেছেছিল পরীক্ষা দেওয়াকে৷ সায়নের কথায় , &lsquo;আমার ৮৫ বছরের দাদু খুব চেষ্টা করেছিলেন আমার পড়াশোনার জন্য৷ অত বৃদ্ধ বয়সেও আমাকে সাইকেল চালিয়ে স্কুলে দিয়ে আসতেন৷